Z á p i s n i c a
zo zasadania obecného zastupiteľstva konaného dňa 25. 11. 2021 vo Vyšnom Klátove
Prítomní: podľa pripojenej prezenčnej listiny
   1.  Otvorenie 
   2.  Určenie návrhovej komisie, overovateľov zápisnice a zapisovateľa
   3.  Schválenie programu 
   4.  Kontrola plnenia uznesení
   5.  Schválenie čerpania rozpočtu za III. štvrťrok 2021
   6.  Schválenie nízko uhlíkovej stratégie
   7.  Prerokovanie návrhu VZN o miestnych poplatkoch za komunálny odpadna rok 2022
   8.  UMR – zásobník projektov do PHSR
   9.  Zahájenie kúpy pozemkov v strede obce
  10.  Rôzne   
         - schválenie presunu rozpočtových prostriedkov v rámci schváleného rozpočtu  za rok  2021 a odmien za rok 2021          
          - usporiadanie Mikuláša pre deti
          - informácia ohľadom 690. výročia založenia obce
          - informácia o prevádzke FRESH
          - informácia o ukončení dodávky elektrickej energie dodávateľom BCF ENERGY /verejné obstarávanie/
           - kybernetická bezpečnosť

     11.  Návrh na uznesenie 
     12.  Záver

R o k o v a n i e
k bodu č. 1/ Otvorenie
    Zasadanie OZ otvoril a viedol starosta obce Ondrej Jusko. Oboznámil prítomných s programom zasadania, ktorý bol jednomyseľne schválený.
k bodu č. 2/ Voľba návrhovej komisie, overovateľov zápisnice a zapisovateľa    
     Do návrhovej komisie boli navrhnutý Ing. Alena Cirnerová a Ing. Viera Ruščák Balogová. Za overovateľov zápisnice boli určený Jozef Macko a Štefan Juhás. Za zapisovateľku bola určená Dana Michalanská.
k bodu č. 3/  Schválenie programu zasadania 
    Starosta predniesol program zasadania ktorý bol poslancami schválený . 
k bodu č. 4/ Kontrola plnenia uznesenia
     Starosta po prečítaní kontroly plnenia uznesenia konštatoval, že uznesenie z predchádzajúceho OZ bolo splnené.

K bodu č. 5/ Schválenie čerpania rozpočtu za III. štvrťrok 2021
      Kontrolórka obce podrobne podľa jednotlivých položiek informovala poslancov s čerpaním rozpočtu za III. štvrťrok 2021. Poslanci schválili čerpanie rozpočtu za III. štvrťrok 2021.

K bodu č. 6/ Schválenie nízko uhlíkovej stratégie
      Poslanci OZ v tomto bode prerokovali dokument „Nízkouhlíková stratégia obce Vyšný Klátov – 2030 vypracovaný tímom odborníkov Serenity n.o. . Predložená stratégia zohľadňuje aj naše pripomienky a prešla posúdením v zmysle § 5 Zákona č. 24/2006 Z.z. o posudzovaní vplyvov na životné prostredie a o zmene a doplnení niektorých zákonov na odbore starostlivosti o životné prostredie Okresného úradu Košice – okolie. Dokument „Nízkouhlíková stratégia obce Vyšný Klátov – 2030 bol poslancami obecného zastupiteľstva jednomyseľne schválený. 

K bodu č. 7/ Prerokovanie návrhu VZN o miestnych poplatkoch za komunálny odpad na rok 2022
    V tomto bode poslanci prerokovali návrh VZN o miestnych poplatkoch za komunálny odpad na rok 2022. Poplatok za komunálny odpad bude 18 € na osobu/rok . 
Toto VZN č. 2/2021 bolo poslancami jednomyseľne schválené. 

K bodu č. 8/ UMR – zásobník projektov do PHSR
    Starosta obce tu hovoril o tom , že pod UMR Košice spadá 40 obcí kde patrí aj naša obec. UMR má vyhotoviť zásobník projektov na čerpanie prostriedkov z európskych fondov. 
Naše obec do UMR predložila projekty týkajúce sa oblasti životného prostredia, mobility, energetiky, odpadu, sociálnej oblasti, vzdelávania, kultúry a športu, bezpečnosti a digitalizácie obce. 

K bodu č. 9/ Zahájenie kúpy pozemkov v strede obce
    V tomto bode starosta oboznámil poslancov s tým, že právnik Mgr. Tomáš Kreibik započal s právnymi službami, ktoré sa týkajú odkúpenia pozemkov v strede obce. Bol mu odovzdaný vypracovaný znalecký posudok.

K bodu č. 10/ Rôzne
          - schválenie presunu rozpočtových prostriedkov v rámci schváleného rozpočtu  za rok 2021 a odmien za rok 2021
     V tomto bode poslanci odsúhlasili presun rozpočtových prostriedkov v rámci schváleného rozpočtu, pričom sa nemenia celkové príjmy a celkové výdavky:

z položky 221   0111   637027  41  Odmeny na dohody   v sume    450 €
z položky 221   0111   614     41  Odmeny           v sume    400 €
z položky 221   0111   633016  41  Reprezentačné     v sume     800 €
na položku 221 0111  637026    41  Odmeny poslancom  v sume   1650 €
Taktiež v tomto bode boli schválené odmeny za rok 2021.

                    - usporiadanie Mikuláša pre deti
    Bolo dohodnuté, že ak nám dovolí súčasná pandemická situácia usporiadať pre deti Mikuláša tak by sa uskutočnilo 5. 12. 2021 o 16. 00 hod. Mikuláš prejde cez dedinu 
na traktore a porozdáva deťom darčeky, ktoré ho budú čakať pred svojou bránou. 
                   
                    - informácia ohľadom 690. výročia založenia obce
    V tomto bode starosta hovoril o tom, že na budúci rok budeme oslavovať 690. výročie založenia našej obce. Pri tejto príležitosti by sme mohli urobiť oslavy dňa obce .
Tento návrh poslanci vzali na vedomie.

                  -  informácia o prevádzke FRESH
     Starosta oslovil pána Radoslava Paru prevádzkovateľa potravín FRESH a zároveň ho pozval na zasadanie OZ kde by sa podrobnejšie rozobrala problematika ohľadom otvorenia potravín v našej obci. Pán Radoslav Para vzhľadom na aktuálnu pandemickú situáciu  prisľúbil, že ak sa táto situácia zlepší tak príde na najbližšie OZ.  

                   -   informácia o ukončení dodávky elektrickej energie dodávateľom BCF ENERGY /verejné obstarávanie/
       V tomto bode sa hovorilo o tom, že firma BCF Energy nám ukončila dodávku elektriny od 27. 11. 2021. Dodávku elektriny po dobu nasledujúcich troch mesiacov nám bude zabezpečovať  Východoslovenská energetika. 

                    - kybernetická bezpečnosť
      Starosta tu hovoril o tom, že na základe zákona č. 69/2018 o kybernetickej bezpečnosti a o zmene a doplnení niektorých zákonov v znení zákona č. 373/2018 je každá obec zaradená do registra prevádzkovateľov a z toho dôvodu jej vyplýva povinnosť na úseku kybernetickej bezpečnosti. Manažér kybernetickej bezpečnosti je jedným zo základných nástrojov tvorby bezpečnostných opatrení prevádzkovateľov základnej služby a ich aplikácie. Na základe uvedených povinností nám bola vypracovaná ponuka na vykonávanie pozície manažéra. Tento bod programu poslanci vzali na vedomie. 

K bodu č. 11/ Návrh na uznesenie

k bodu č. 12/ Záver
   Po ukončení programu starosta obce poďakoval všetkým prítomným za ich aktívnu účasť. 

Overovatelia zápisnice: 				   Starosta obce:
Jozef   Macko                                         Ondrej Jusko
Štefan Juhás